PATVIRTINTA

Kaišiadorių šventosios Faustinos mokyklos-daugiafunkcio centro direktoriaus

2021 m. rugsėjo 20 d. įsakymu Nr. V-102

**KAIŠIADORIŲ ŠVENTOSIOS FAUSTINOS MOKYKLOS-DAUGIAFUNKCIO CENTRO SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

1. **BENDROSIOS NUOSTATOS**

1. Kaišiadorių šventosios Faustinos mokyklos-daugiafunkcio centro (toliau – Mokyklos) smurto ir patyčių prevencijos ir intervencijos vykdymo tvarkos aprašo (toliau – Tvarkos aprašas) paskirtis – užtikrinti sveiką, saugią, užkertančią kelią bet kokioms smurto apraiškoms ir žalingiems įpročiams aplinką mokykloje.

2. Tvarkos aprašas parengtas vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 patvirtintomis Smurto prevencijos įgyvendinimo mokyklose rekomendacijomis; 2016 m. spalio 18 d. Nr. XII-2685 Lietuvos Respublikos švietimo įstatymo Nr. I-1489 1, 2, 19, 23, 43, 46, 47, 49, 56, 58, 59 straipsnių pakeitimo ir įstatymo papildymo 231, 232 straipsniais įstatymu**;** 2017 m. vasario 14 d. Nr. XIII-204 Lietuvos Respublikos vaiko teisių apsaugos pagrindų įstatymo Nr. I-1234 2, 6, 10, 49, 56, 57 straipsnių pakeitimo ir įstatymo papildymo 21 straipsniu įstatymu.

3. Tvarkos apraše vartojamos sąvokos:

3.1. **smurtas** – veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinę ar neturtinę žalą;

3.2. **patyčios** – psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai pasikartojantys veiksmai, kuriais siekiama pažeminti jo reputaciją ar orumą, jį įžeisti, įskaudinti ar kitaip sukelti jam psichologinę ar fizinę žalą;

3.3. **patyčios kibernetinėje erdvėje** – patyčios iš kito asmens naudojantis informacinėmis technologijomis ir (ar) informacinės visuomenės informavimo priemonėmis, siekiant įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui;

3.4. **vaiko nepriežiūra** – vaiko atstovo pagal įstatymą ir (ar) už vaiko priežiūrą atsakingo asmens nuolatinis nepakankamas pagrindinių vaiko fizinių ir dvasinių poreikių tenkinimas ar netenkinimas, keliantis grėsmę vaiko fizinei, protinei, emocinei ir socialinei sveikatai ir raidai;

3.5. **prevencija** – priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą;

3.6. **intervencija** – Mokyklos direktoriaus, pavaduotojų, mokytojų, švietimo pagalbos specialistų ir kitų Mokyklos darbuotojų koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

4. Mokykloje draudžiama bet kokia smurto forma, nukreipta:

 4.1. mokinių prieš mokinius;

 4.2. Mokyklos darbuotojų prieš mokinius;

 4.3. mokinių prieš Mokyklos darbuotojus;

 4.4. Mokyklos darbuotojų prieš kitus Mokyklos darbuotojus;

 4.5. mokinių tėvų (globėjų, rūpintojų) prieš mokinius, mokytojus.

 5. Visi Mokyklos bendruomenės nariai turi būti supažindinti su šiuo Tvarkos aprašu:

 5.1. mokytojai, pagalbos mokiniui specialistai, visi kiti mokyklos darbuotojai su Tvarkos aprašu pasirašytinai supažindinami visuotiniame susirinkime ir/ar mokytojų Tarybos posėdyje;

 5.2. priimamą į mokyklą dirbti darbuotoją su Tvarkos aprašu pasirašytinai supažindina Mokyklos vadovas;

 5.3. mokinių tėvai (globėjai) su Tvarkos aprašu pasirašytinai supažindinami tėvų susirinkimų metu;

 5.4. mokiniai su tvarka, reglamentuota Tvarkos apraše, supažindinami klasių valandėlių metu ir skatinami tos tvarkos laikytis.

**II. SMURTO IR PATYČIŲ STEBĖSENA, PREVENCIJA MOKYKLOJE**

 6. Pozityvaus Mokyklos mikroklimato kūrimu ir pozityvių vertybių puoselėjimu rūpinasi Mokyklos vadovas, Mokyklos vaiko gerovės komisija, į šį procesą įsitraukia visi Mokyklos bendruomenės nariai, sprendimų ieškoma kartu diskutuojant ir tariantis.

 7. Saugios ir palankios mokiniams aplinkos kūrimu rūpinasi Mokyklos vaiko gerovės komisija:

 7.1. vadovaudamasi Mokyklos veiklos kokybei įsivertinti ir tobulinti skirtais instrumentais bei kitais pasirinktais būdais (apklausa, stebėjimu, pokalbiais ar kt.), reguliariai renka informaciją apie mokymo(si) aplinkos saugumą, Mokyklos bendruomenės narių tarpusavio santykius ir identifikuoja aktualias problemas;

 7.2. numato prevencijos ir intervencijos priemones (taip pat ir prevencinių programų įgyvendinimo), siekiant spręsti identifikuotas problemas, mažinti su jomis susijusius rizikos veiksnius ir didinti apsauginių veiksnių įtaką;

 7.3. vertina priemonių veiksmingumą: analizuoja pasiektus rezultatus, sėkmės veiksnius ir trukdžius, numato galimybes tobulinti priemones;

 7.4. teikia pasiūlymus Mokyklos vadovui dėl smurto ir patyčių prevencijos bei intervencijos priemonių įgyvendinimo Mokykloje, Mokyklos darbuotojų kvalifikacijos tobulinimo patyčių prevencijos/intervencijos srityje ir kitais klausimais;

 7.5. teikia pasiūlymus Mokyklos vadovui dėl Tvarkos aprašo tobulinimo.

 8. Mokyklos darbuotojai pagal pasiskirstytas atsakomybes įgyvendina numatytas prevencines programas, prevencijos ir intervencijos priemones. Priemonių įgyvendinimą koordinuoja Vaiko gerovės komisijos pirmininkas.

 9. Mokyklos pedagoginiai darbuotojai ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.

 10. Mokinių socialinių ir emocinių kompetencijų ugdymas vykdomas, įgyvendinant pasirinktas ir mokykloje patvirtintas programas.

 11. Mokykla, vykdydama veiklas, orientuotas į smurto ir patyčių prevenciją, bendradarbiauja su mokinių tėvais, vietos bendruomene, savivaldybėje esančiomis įstaigomis ar organizacijomis, kitais suinteresuotais asmenimis.

1. **SMURTO IR PATYČIŲ INTERVENCIJA MOKYKLOJE**

12. Visi mokyklos darbuotojai nedelsiant reaguoja į smurtą ir/ar patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių.

13. Veiksmų seka, kai smurtas ir/ar patyčios pastebimi prieš mokinius (mokinių prieš mokinius, Mokyklos darbuotojų prieš mokinius, mokinių tėvų (globėjų, rūpintojų) prieš mokinius):

13.1. bet kuris **Mokyklos darbuotojas**, įtaręs, pastebėjęs ar gavęs pranešimą apie smurtą ir/ar patyčias:

13.1.1. nedelsiant nutraukia ar bando nutraukti bet kokius tokį įtarimą keliančius veiksmus;

13.1.2. primena mokiniui, kuris naudoja smurtą ir/ar tyčiojasi, Mokyklos mokinių vidaus tvarkos taisykles;

13.1.3. nedelsiant informuoja klasės auklėtoją apie įvykusias (įtariamas) patyčias arba kitokį smurtą. Jei klasės auklėtojo įvykio metu nėra mokykloje – informuoja socialinį pedagogą;

13.1.4. įtardamas arba, gavęs informaciją apie patiriamą smurtą mokiniui šeimoje (fizinis, psichologinis, seksualinis smurtas, vaiko nepriežiūra) informuoja socialinį pedagogą, jam nesant – Vaiko gerovės komisijos pirmininką arba Mokyklos vadovą;

13.1.5. pastebėjęs, ar gavęs pranešimą apie vykstančias patyčias kibernetinėje erdvėje, Mokyklos darbuotojas siekia išsaugoti patyčių įrodymus ir apie tai informuoja klasės auklėtoją;

13.1.6. dalyvauja įvykusio smurto ar patyčių atvejo tyrime, bendradarbiauja su suinteresuotais asmenimis ar institucijomis.

13.2. **Klasės auklėtojas**, pastebėjęs ar gavęs informaciją apie smurtą ar patyčias (įvykusias ar įtariamas):

13.2.1. nedelsdamas išsiaiškina situaciją, nustato, koks tai atvejis (smurto ar patyčių), mokiniams primena elgesio taisykles;

13.2.2. tą pačią dieną organizuoja individualius pokalbius su smurtą ar patyčias patyrusiu mokiniu, smurtavusiu ar besityčiojusiu mokiniu, jei yra, su smurto ar patyčių stebėtojais;

13.2.3. įvertinęs įvykį, nedelsdamas, tą pačią dieną informuoja visų situacijos dalyvių tėvus (globėjus) apie įvykusį smurto ar patyčių atvejį. Jei yra poreikis, kviečia juos dalyvauti pokalbiuose;

13.2.4. esant poreikiui, kreipiasi dėl pagalbos mokiniui specialistų (socialinio pedagogo, psichologo, sveikatos priežiūros specialisto) pagalbos teikimo;

13.2.5. vykdo tolesnę smurto ar patyčių situacijos stebėseną;

13.2.6. nustatęs sudėtingesnį smurto arba bet kokį besikartojančio smurto arba patyčių ar patyčių kibernetinėje erdvėje atvejį, skubiai informuoja socialinį pedagogą. Tą pačią dieną užpildo „Pranešimo apie smurtą ar patyčias“ formą (Priedas Nr.1), perduoda ją socialiniam pedagogui. Jei socialinio pedagogo nėra, užpildytą formą perduoda VGK pirmininkui;

13.3. **Socialinis pedagogas**, gavęs informaciją apie smurtą ar patyčias (įvykusias ar įtariamas):

13.3.1. tą pačią dieną išsiaiškina smurto ar patyčių situacijas, įvertina įvykius;

13.3.2. registruoja „Pranešimus apie smurtą ar patyčias“ Patyčių ir smurto registravimo žurnale (Priedas Nr. 2);

13.3.3. skubiai išnagrinėja „Pranešimo apie smurtą ar patyčias“ formoje pateiktą informaciją ir nedelsdamas išsiaiškina sudėtingesnius ir pasikartojančius smurto ar patyčių atvejus mokyklos aplinkoje;

13.3.4. organizuoja individualius pokalbius su smurto ar patyčių situacijų dalyviais, juos konsultuoja, toliau bendradarbiauja su jų tėvais, klasės auklėtoju ir kt.;

13.3.5. esant poreikiui kreipiasi dėl pagalbos (sveikatos priežiūros specialisto, psichologo ir kt.) teikimo smurto ar patyčių situacijų mokyklos aplinkoje dalyviams ir bendradarbiauja su suinteresuotomis institucijomis (policija, VTAT ir kt.)

13.3.6. vykdo tolesnę smurto ar patyčių situacijų stebėseną;

13.3.7. išsiaiškinęs situaciją, apie priimtus sprendimus informuoja Mokyklos vadovą ir perduoda Vaiko gerovės komisijai surinktą informaciją apie įvykusį smurtą ar patyčias bei taikytas intervencijos priemones;

13.3.8. gavęs informaciją apie mokinio patiriamą smurtą šeimoje (fizinis, psichologinis, seksualinis smurtas, vaiko nepriežiūra), informuoja VTAT ir Mokyklos vadovą;

13.4. **Mokyklos psichologas**:

13.4.1. esant poreikiui, smurtą ar patyčias patyrusiam ir/ar smurtavusiam mokiniui ne vėliau kaip per 5 darbo dienas nuo pranešimo apie smurto ir/ar patyčių faktą momento suteikia psichologinę pagalbą;

13.4.2. įvertinęs kiekvieno smurto ir/ar patyčių epizodo aplinkybių visumą ir atsižvelgdamas į aplinkybes, nustato psichologinės pagalbos trukmę.

13.5. **Vaiko gerovės komisijos pirmininkas**, įvertinęs turimą informaciją:

13.5.1. inicijuoja Vaiko gerovės komisijos posėdį;

13.5.2 informuoja Mokyklos direktorių apie esamą situaciją ir priimtus sprendimus.

13.6. **Vaiko gerovės komisija**:

13.6.1. numato veiksmų planą (gali būti individualūs pokalbiai su smurtautoju, nukentėjusiuoju, stebėtojais, jų tėvais, klase, kt. priemonės (pvz., policijos, medicininės ar švietimo pagalbos), supažindina su jo nevykdymo pasekmėmis smurtautoją (besityčiojantį) ir jo tėvus (globėjus, rūpintojus);

13.6.2. esant poreikiui, koreguoja veiksmų planą;

13.6.3. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

14. Sužinoję apie viešą patyčių kibernetinėje erdvėje panaudojus vaizdinę informaciją atvejį, ir smurtaujančio, ir smurtą patiriančio nepilnamečio mokinio tėvai (globėjai, rūpintojai) privalo, o kiti asmenys turi teisę apie tai pranešti Lietuvos Respublikos ryšių reguliavimo tarnybai (toliau – Ryšių reguliavimo tarnyba) pateikdami pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

1. **BAIGIAMOSIOS NUOSTATOS**

15. Visi dokumentai, esantys mokinio asmens byloje, ir duomenys, susiję su mokiniu ir jo

asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr. 1**

**PRANEŠIMO APIE SMURTĄ AR PATYČIAS FORMA**

--------------------------

Data

Ugdymo įstaigos pavadinimas **Kaišiadorių šventosios Faustinos mokykla-daugiafunkcis centras**

**Bendrieji duomenys:**

|  |  |
| --- | --- |
| Kam pranešta apie smurtą ar patyčias: |  |
| Kas pranešė apie smurtą ar patyčias: |  |
| Kada įvyko smurtas ar patyčios (data, val.): |  |
| Kur įvyko smurtas ar patyčios: |  |
| Kokia smurto ir/ar patyčių forma naudota ar įtariama, kad buvo naudota: |
|  ***Smurtas –*** *veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinė ar neturtinę žalą.* |
|  ***Patyčios -*** *psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai pasikartojantys veiksmai, kuriais siekiama pažeminti jo reputaciją ar orumą, jį įžeisti, įskaudinti ar kitaip sukelti jam psichologinę ar fizinę žalą*

|  |
| --- |
|  |

 ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan ***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas; ***Elektroninės***: patyčios vykstančios kibernetinėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.) |
| Ar yra žinomas tokio elgesio pasikartojamumas: |  |

**Duomenys apie smurto ar patyčių dalyvius:**

|  |  |
| --- | --- |
| Mokinio, *patyrusio smurtą/ patyčias* vardas, pavardė, amžius, klasė: |  |
| Mokinio/-ių, *kuris smurtavo, tyčiojosi* vardas, pavardė, amžius, klasė: |  |
| Mokinio/-ių, *stebėjusio patyčias* vardas, pavardė, amžius, klasė: |  |

**Išsamesnė informacija apie įvykį:**

|  |
| --- |
|  |

**Kokių veiksmų jau buvo imtasi:**

|  |
| --- |
|  |

 Užpildė: